kardosdrur/scandi-wiki huggingface dataset:
Mercedes-Benz

Mercedes-Benz ofte blot Mercedes er et tysk bilmærke under Daimler AG. Bilmærket blev til ved en sammenlægning af de to virksomheder Daimler-Motoren-Gesellschaft og Benz & Cie under navnet Daimler-Benz AG. Daimler solgte dog sine biler under navnet Mercedes.

Mercedes var datter af racerkøreren Emil Jelinek, som forhandlede Gottlieb Daimlers biler i Frankrig. Jelinek havde overtalt Daimlers chef-designer Wilhelm Maybach til at fremstille en serie på 6 racerbiler, som han ville benytte i et væddeløb i Nice. Men da Daimler havde solgt licensrettighederne til sine biler i Frankrig til Panhard-Levassor, måtte de have et andet navn. Jelinek foreslog så at man brugte hans datters navn. Bilerne var uhyre succesfulde, så Daimler besluttede sig for at beholde navnet til sine fremtidige modeller.

Benz & Cie var grundlagt af Carl Friedrich Benz – og mærkeligt nok (da der trods alt var ganske få bilproducenter i Tyskland på det tidspunkt) kendte de to ikke hinanden personligt.

Daimler-Motoren-Gesellschaft leverede den første serieproducerede bil den 22. december 1900.

I 1926 skete der en sammenslutning af DMG og Benz & Cie og navnet blev til Daimler Benz AG.

Siden er det gået slag i slag, og fabrikkerne i og omkring Stuttgart i Tyskland har produceret mange personbiler, lastbiler, omnibusser, flymotorer mv.

I 1998 fusionerede Daimler-Benz med det amerikanske Chrysler Corporation til DaimlerChrysler. Hermed forsvandt Benz fra firmanavnet, men ikke fra bilmærket. Fusionen blev dog aldrig vellykket og efter flere år med kæmpetab for de amerikanske aktiviteter, valgte de tyske ejere at frasælge Chrysler igen. Frasalget blev annonceret den 14. maj 2007. Investeringsselskabet Cerberus købte 80,1% af aktierne. Da alle detaljer omkring salget ikke er på plads endnu (13. juni 2007) kører man videre med firmanavnet DaimlerChrysler AG et stykke tid endnu. Foreløbig regner man til 'et tidspunkt i løbet af efteråret 2007'. Herefter vil man benytte navnet Daimler AG.

Firmaets varemærke har siden 1909 været Mercedes-stjernen, som oprindelig sad på kølerproppen, men på moderne udgaver er ren pynt. Den knejser dog også over Mercedes-fabrikkerne som et vartegn. Den tretakkede stjerne symboliserer, at firmaet i sin tid leverede motorer 'til lands, til vands og til luften'.

Modeller 
Fed skrift = aktuel model

Kilder/eksterne henvisninger 

 Mercedes-Benz Deutschland
 Mercedes-Benz Danmark

 
Etableret i 1886
Minnesang

Minnesang er en særlig tradition af sunget kærlighedslyrik, som blev dyrket i den tyske adel fra ca. 1150-1400. (Minne betyder kærlighed). De første minnesangere var formodentlig inspirerede af de franske troubadourer og trouvèrer.

Minnesangere 
Dietmar von Eist
Hartmann von Aue
Oswald von Wolkenstein
Walther von der Vogelweide
Tannhäuser
Wolfram von Eschenbach

Musikgenrer
Litteratur fra middelalderen
Middelaldermusik
Condoleezza Rice

Condoleezza Rice (født 14. november 1954 i Birmingham i Alabama i USA). Hendes mor var musiklærer og hendes far var præst. De var begge universiteslærere. Hun læste musik på universitet, mens hun læste international politik. Hun blev den 22. januar 2001 udnævnt til præsident George W. Bushs nationale sikkerhedsrådgiver. Da Colin Powell bekendtgjorde sin tilbagetræden som udenrigsminister den 12. november 2004, indstillede præsidenten Rice til posten, hun bestred fra d. 26. januar 2005 til d. 20. januar 2009. 

Hun er den første afro-amerikanske kvinde, den anden afro-amerikaner (efter Colin Powell) og den anden kvinde (efter Madeleine Albright), som har denne post.

Under et besøg i Libyen viste præsident Muammar Gaddafi Condoleezza Rice en masse billeder af hende og spillede en sang, han havde fået komponeret til hende: "Black flower in the white house".

Condoleezza Rice tilhører den nykonservative fløj af det republikanske parti.

Referencer

Eksterne henvisninger 

Udenrigsministre fra USA
Modtagere af Golden Raspberry Awards
Luxor

Luxor er en by i Egypten med omkring 150.000 indbyggere. Byen bliver ofte kaldt "verdens største frilandsmuseum" pga. ruinerne af tempelkomplekset ved Karnak, Luxortemplet og Kongernes dal. Luxor er en populær turistdestination. Byen ligger på stedet, hvor den antikke by Theben lå.

Se også 
 Ballonulykken ved Luxor 2013

Kilder

Eksterne henvisninger 

  

Byer i Egypten
Oldtidsbyer
Udenrigsminister

En udenrigsminister er den minister, der har ansvaret for sit lands udenrigspolitik, dvs. sit lands forhold til andre lande.

Forskellige lande organiserer deres udenrigstjenester på forskellig vis. Danmark har traditionelt ét ministerium med hovedansvar for udenrigsforhold, Udenrigsministeriet.

Se også 

 Danske udenrigsministre
 USA's udenrigsministre

Politiske embeder
Denaturering

Denaturere af latin: de bort fra og natura natur. At forandre et stof så det mister sine oprindelige egenskaber, eller tilsætte et andet stof, som ændrer det første stofs anvendelighed – for eksempel denatureret sprit.

Proteiner 
At denaturere eller denaturering af naturlige proteiner kan defineres som tab af proteinets 'medfødte' struktur som er nødvendig for dets biologiske aktivitet. Det vil sige at der er sket ændringer i peptidkædernes unikke ordnede struktur i tilfældig retning.For enzymer er det meget udtalt idet enzymaktiviteten forsvinder.

Et kendt eksempel er pisket æggehvide.

Nogle proteiner er modstandsdygtige mod fordøjelse i deres naturlige tilstand, mens de er letfordøjelige i denatureret tilstand.

Denaturering af proteiner kan ske ved følgende påvirkninger:

 Varme
 Urinstof (karbamid) i høj koncentration
 Guanidinsalte
 Anioniske og kationiske sæber
 pH ekstremer
 Vandopløselige organiske opløsningsmidler
 Ultraviolet stråling
 Fotooxidation

Kemiske processer
Risskov

Risskov er en bydel i Aarhus. Tidligere en del af Vejlby - Risskov Kommune.

Risskov er en del af Vejlby-Risskov med 29.162 indbyggere den 1. Oktober 2022.
Bydelen har en del specialbutikker samt et indkøbscenter. Risskov er opkaldt efter skoven, Riis Skov, der er Danmarks første offentlige skov, og blev skænket til Aarhusianerne af Margrethe I.

Bydelen strækker sig langs skoven og stranden ved Aarhus Bugten, langs kystlinien fra den nordlige del af Aarhus C og ud til Egå og Den Permanente. Risskov er i lighed med Højbjerg og Komponistkvarteret i Marselisborg, et velhaverkvarter i Aarhus og er kendetegnet ved sine gamle patriciervillaer og liebhaverhuse ombygget fra gamle sommerhuse, typisk med attraktive beliggenheder og udsigt. Hjertet i Risskov er Nordre Strandvej, der løbet fra skoven i syd til Egå i nord, med en lang række villaveje ned mod stranden, kaldet “Fedet”. Risskov husede også et stort psykiatrisk hospital, Jydske Asyl gennem 168 år, fra 1850 til udgangen af 2018. Gennem årene blev den psykiatriske behandling i området udbygget med Børne- og Ungdomspsykiatrisk Center Risskov og flere udvidelser af det psykiatrisk hospital. Risskov er et af Aarhus' mest velhavende kvarterer.

På klare dage kan man fra Risskov se Samsø, Helgenæs og Mols Bjerge på den anden side af Aarhusbugten.

Se et stort kort over Aarhus Kommune.

Kendte fra Risskov 

 Jens Blendstrup (f. 1968), forfatter og dramatiker
 Lars Bukdahl (f. 1968), litteraturanmelder og digter
 Svend Åge Madsen (f. 1939), forfatter og dramatiker
 Rune Lykkeberg (f. 1974), journalist og chefredaktør på Information
 Peter Falktoft (f. 1985), journalist og radiovært
 Anne Sophia Hermansen (f. 1972), journalist og debattør

Se også 
 Risskov Kirke
 Risskov Skole
 Risskov Gymnasium
 Risskov Bibliotek
 Riis Skov
 Risskov Efterskole

Galleri

Referencer

Eksterne henvisninger 

 Museum Ovartaci Hjemmeside for kunstmuseum under Risskov Psykiatriske Hospital.

 
Bydele i Aarhus
Byer og bydele med genforeningssten
Subhuti

Subhuti er ifølge traditionen et prominent medlem af den første sangha (munkeorden). Subhuti, den som forstår Buddhas lære; om verden som tom.

Buddhister
Stephen Hansens Palæ

Stephen Hansens Palæ er et palæ i yngste rokokostil på hjørnet af Strandgade og Sophie Brahesgade i Helsingør, Strandgade 95 i Helsingør. Det blev bygget i 1759-1760 af generalkrigskommissær Stephen Hansen. Palæet er tegnet af den store danske arkitekt Philip de Lange. Det er et af de smukkeste huse i Helsingør, og i 1997 blev det kåret som "årets hus" i Helsingør.
Stephen Hansens datter Birgitte Cathrine Hansen overtog palæet kort efter opførelsen, da hun blev gift med handelsmanden Jean Christopher van Deurs, og i de kommende år husede ejendommen både familien og handelsfirmaet van Deurs. Handelsfirmaet gik fallit i 1862 efter at have kæmpet med hårde tider efter Sundtoldens ophør i 1857. Bygherrens tipoldebarn måtte derfor i 1862 opgive det gamle slægtshus.
Piet van Deurs var en efterkommer.

Arkitekt Poul Holsøe voksede op i palæet. Palæet har siden haft skiftende ejere:

 Helsingør Kommune (1938-1946)
 Havnerådet (1946-1976)
 DSB (1976-1990)
 efter 1990 beboelse og erhverv.

Litteratur 
 Rikke Tønnes: Stephen Hansens Palæ : bygherren : arkitekten Philip de Lange : livet i og omkring et helsingørsk handelshus, 1997,

Eksterne links 
Billede i Den danske film database af Stephen Hansens palæ på 

Historiske ejendomme i Helsingør Kommune
Fredede bygninger, konstruktioner og anlæg i Helsingør Kommune
Fredede palæer, borgerhuse og lejlighedskomplekser i Danmark
Stephen Hansen

Stephen Hansen (født 28. september 1701, død 22. januar 1770) var en dansk generalkrigskommissær, handelsmand og godsejer.

Han var født 28. september 1701 og bliver kendt, da han 1728 ansættes som regimentskvartermester ved artilleriet. Han må imidlertid hurtig have vist sig som en brugelig mand, da han snart efter bliver han tillige mønsterskriver og auditør ved søartilleriet. I alt fald beholdt han titel som regimentskvartermester, til han 1747 blev overkrigskommissær og 1761 generalkrigskommissær. Han arbejdede sig hurtigt op, men gjorde det ikke som militær embedsmand. 1743 købte han Hammermøllen i Hellebæk ved Kronborg samt Hellebækgård, satte fabrikken i god stand og blev nu stor leverandør af geværer til staten, der støttede ham i betydelig grad. Der blev i anledning af Syvårskrigen (1756–1763) meget travlhed på fabrikken, efter store bestillinger til den danske hær i Holsten.

1750 blev han desuden "Kjøbmand for Negotien paa Færøerne", dvs. den under Rentekammeret stående købmand, der hernede forestod den som kongeligt monopol drevne færøske handel. 1765 solgte han Hammermøllen til staten for 70.000 Rigsdaler, og samme år købte han hovedgården Frydendal ved Holbæk. I 1759 lod han opføre et rokokopalæ i Helsingør, kendt som Stephen Hansens Palæ, der blev tegnet af arkitekt Philip de Lange. Han døde 22. januar 1770.

23. november 1733 havde han ægtet Dorothea Sophie Ravn (født 1710, datter af borgmester Ravn i Viborg), der overlevede ham og døde 1. september 1773 i sit 63. år. Parret fik datteren Birgitte Cathrine Hansen (begravet 31. januar 1765) gift med hollandsk kommissær/konsul i Helsingør Jean Christopher van Deurs og sønnen Vilhelm August Hansen, der overtog farens gods.

Kilder 
 C. Nyrop, "Stephen Hansen", i: C.F. Bricka (red.), Dansk Biografisk Lexikon, København: Gyldendal 1887-1905.
 Adresseavisen 1770, Nr. 12 og 15; 1773, Nr. 142.
 C. Nyrop, J. F. Classen.

Danskere i 1700-tallet
Fabrikanter fra Danmark
Godsejere fra Danmark
Krigskommissærer fra Danmark
Personer i Dansk Biografisk Leksikon
Auditører fra Danmark
Caecilius Metellus Pius

Quintus Caecilius Metellus Pius (født ca. 129 f.Kr., død 63 f.Kr.) var en romersk politiker. Han var patricier og opnåede at blive både konsul og Pontifex maximus.

Pius var den eneste søn af Quintus Caecilius Metellus Numidicus. Han startede sin militærkarriere som sendebud for Lucius Cornelius Sulla i Borgerkrigen. Efter at Sulla var blevet fordømt og ulovliggjort, forblev Pius trofast mod Sulla og flygtede til Afrika. I 83 f.Kr. vendte Pius tilbage til Sulla og hjalp ham med at vinde borgerkrigen, der endte med at Sulla blev udnævnt til diktator.

For Pius tjenester udnævnte Sulla ham til Pontifex maximus, og i 80 f.Kr. blev han også valgt som konsul. Bagefter blev han som prokonsul sendt til Hispania provinsen. I de næste 8 år forblev Pius i Iberien og bekæmpede den oprørske Quintus Sertorius, hvor til slut Pompejus hjalp til. Han vendte tilbage til Rom, hvor han fik festen med et triumftog gennem byen for hans sejre i Hispania. For Pius' sejre over Sertorius, tjente han stor respekt hos de romerske historikere, specielt hos Frontinus der ofte refererer til hans gerninger i bogen Stratagemata. Pius døde i år 63 f.Kr.

Politikere fra Romerriget
Personer fra Rom
Publius Cornelius Scipio Nasica Serapio

Publius Cornelius Scipio Nasica Serapio (ca. 183-132 f.Kr.) var en romersk politiker af den indflydelsesrige Scipio-familie. Han blev pontifex maximus ("ypperstepræst") i 141 f.Kr. og var konsul (det højeste politiske embede i den romerske republik) i 138 f.Kr. Han var søn af Publius Cornelius Scipio Nasica Corculum, som var konsul to gange og pontifex maximus indtil sin død, hvorefter sønnen tog over. Serapios morfar var den navnkundige hærfører Publius Cornelius Scipio Africanus. Han spillede en stor rolle i mordet på Tiberius Gracchus, så for at redde ham fra hævntørsten fra Roms befolkning, sendte Senatet ham på en opdigtet opgave til Asien, til trods for at han på daværende tidspunkt var pontifex maximus – han var dermed den første pontifex maximus, der nogensinde forlod Italien (men ikke den sidste; Julius Cæsar er et eksempel herpå). Han døde dog kort efter i Pergamum. Tilnavnet Serapio blev givet til ham af tribunen C. Curiatius på grund af hans lighed med en Serapio, en handlende med ofringer.

Serapios egen søn, der også hed Publius Cornelius Scipio Nasica Serapio, blev, ligesom sin far, sin farfar og sin farfars far, konsul; det var han i 111 f.Kr., samme år som han døde.

Politikere fra Romerriget
Birgitte Cathrine Hansen

Birgitte Cathrine Hansen (født 23. september 1735, død 31. januar 1765) var datter af generalkrigskommisær Stephen Hansen og Dorothea Sophie Rafn. Boede i Helsingør i faderens rokokopalæ. Hun blev gift med handelsmanden Jean Christopher van Deurs omkring 1758, og i de kommende år husede ejendommen både familien og handelsfirmaet Van Deurs. Hun blev begravet 12. februar 1765 i Sct. Maria kirke i Helsingør.  

De fik sammen børnene:

 Frederiche Dorothea van Deurs (31. december 1759 – før 1762) 
 Stephan Arend Van Deurs (født 1761)
 Frederiche Dorothea van Deurs (født 1762)
 Jacob Frederik van Deurs (4. januar 1764 – 29. juli 1851 i Frydendal sogn)
 Charlotte Sophie van Deurs (født 1767)

Referencer 

Danskere i 1700-tallet
Personer fra Helsingør
Percy Howard Hansen

Percy Howard Hansen (26. oktober 1890 i Durban i Sydafrika – 12. februar 1951 i København) 
var dansk statsborger og gjorde tjeneste i den britiske hær i 1. verdenskrig, i mellemkrigsperioden og 2. verdenskrig. Han var blandt andet tilkyttet The Lincolnshire Regiment, 6. battalion, hvor han begyndte sin karriere i 1911. Soldatertjenesten blev afsluttet i 1949, hvor Hansen havde rang af brigadegeneral. 

Hansen blev højt dekoreret, blandt andet blev han tildelt Victoria Cross, Distinguished Service Order, Military Cross og Croix de Guerre.

Hansen gjorde sig fortjent til sit Victoria Cross ved Sulvlabugten i Tyrkiet i Slaget ved Gallipoli i 1915. Han havde rang som kaptajn. Han blev udnævnt til major i 1919. 

I 1924-1937 gjorde Hansen tjeneste som stabsofficer, hvorefter han var øverstkommanderende for The Lincolnshire Regiment, 2. battalion 1937-1939. Oberst i 1939, hvor han blev overført til stabstjeneste. Var medlem af SHAEF fra 1943 og deltog blandt andet i missioner til Norge i afslutningen af 2. verdenskrig.

Hansen er begravet på Garnisons Kirkegård i København.

Victoria Cross citat forkortet 
Den 9. august 1915 ved Yilghin Bumu, Gallipoli, Tyrkiet.

Kaptajn Hansens bataljon blev tvunget til at trække sig tilbage fra deres stillinger på grund af intens varme forårsaget af brand i noget krat. Nødvendigvis måtte nogle sårede efterlades.

Efter tilbagetrækningen løb kaptajn Hansen og tre eller fire frivillige flere gange 250 til 350 meter (300–400 yards) fremad i det åbne og brændende krat under kraftig beskydning og reddede seks sårede fra en uundgåelig død i flammerne.

Eksterne henvisninger 
 

Danskere i 1. verdenskrig
Danskere i 2. verdenskrig
Danskere i fremmed militær tjeneste
Generaler fra Storbritannien
Jean Christopher van Deurs

Jean Christopher van Deurs (29. juni 1725 – 8. november 1781) handelsmand, hollandsk kommissær/konsul (1747-1781), og ejer af handelsfirmaet van Deurs. Søn af kommissær Arent van Deurs (24. december 1683 – 3. oktober 1747) og dennes hustru Frederikke Elisabeth Giese (9. januar 1698 – 28. juli 1771). Boede i Helsingør i svigerfaderens nyopførte rokokopalæ. Han blev gift med generalkrigskommissær Stephen Hansens datter, Birgitte Cathrine Hansen, omkring 1758, og i de kommende år husede ejendommen både familien og handelsfirmaet Van Deurs. Kommissærposten blev holdt i 4 generationer af van Deurs-slægten. Jean Christopher var 3. led.

De fik sammen børnene:

 Frederiche Dorothea van Deurs (1759 – før 1762) 
 Stephan Arend Van Deurs (1761-?), hollandsk kommissær efter sin far (1781-1791)
 Frederiche Dorothea van Deurs (1762-?)
 Jacob Frederik van Deurs (1764-1851), kammerherre og godsejer til Lille Frydendal Gods ved Holbæk
 Charlotte Sophie van Deurs (1767-?)

Han blev gift anden gang med Henriette Margrethe Kønemann (født 1740) og fik yderligere to børn: 

 Arent Herman van Deurs
 Jan Christopher van Deurs (1774-1829), justitsråd og godsejer til Bøstrup 

Personer fra Nederlandene
Personer fra Helsingør
Danskere i 1700-tallet
Grosserere fra Danmark
771

Konge i Danmark: Godfred ?-?

Se også 771 (tal)

Begivenheder 
 Karl, senere kendt som Karl den Store, bliver konge over hele Frankerriget efter broderen Karlomans død.
 Desiderata bliver skilt fra Karl den Store
 Hildegard af Vinzgau bliver gift med Karl den Store

Født

Dødsfald 
 4. december – Karloman, konge af Austrasien, 768-771, (født 751).

71
Jørgen Christian Jensen

Jørgen Christian Jensen (født 15. januar 1891 i Løgstør, død 31. maj 1922 i Adelaide i Australien) var en danskfødt australsk soldat, der udmærkede sig i 1. verdenskrig.

Liv og karriere 
Jørgen Christian Jensen blev født den 15. januar 1891 som uægte: Hans mor, Christiane Jensen, var 27 år og ugift. Som far blev udlagt gårdejer og uldhandler Jens Christian Jensen fra Hobro.

Jensen emigrerede til Australien i 1909 og blev australsk statsborger i 1914. Som frivillig meldte han sig til den australske hær og gjorde tjeneste 1915-18 ved 50th Battalion of the Australian Imperial Force, hvor han i 1917 blev dekoreret med Victoria Cross for tapperhed.

Baggrund for tildelingen af Victoria Cross 

Han døde alkoholiseret i Australien og blev begravet med militær honnør.

Kilder

Eksterne henvisninger 

 FindAGrave.com

Personer fra Løgstør
Danskere i 1. verdenskrig
Australiere i 1. verdenskrig
Danskere i fremmed militær tjeneste
Bodhi-væsen

Et bodhi-væsen er en der har den fulde indsigt i buddhismen. Altså opfattelsen af verden som tom.

Buddhisme
Gyldendals Leksikon

Gyldendals Leksikon er navnet på en række almene leksika fra forlaget Gyldendal:

Gyldendal har også udgivet Den Store Danske Encyklopædi (SDE), og dvd- og web-udgaverne af Gyldendals Leksikon benytter materiale fra SDE sammen med materiale fra trebindsudgaven af Gyldendals Leksikon fra 2002.

Netudgaverne af Gyldendals Leksikon/SDE var en abonnementsbaseret tjeneste, der senere blev afløst af Den Store Danske, der er gratis at bruge.

Eksterne henvisninger 
 Den Store Danske

Leksikon
Leksika
Decimalklassifikation

Decimalklassifikation er en klassifikation eller emneinddeling efter 10-talssystemet, som bl.a. bruges til at sortere biblioteksbøger efter emne.

Det betyder, at man anvender cifrene 0-9 til de overordnede grupper, som så igen underinddeles i 10 grupper osv. ad infinitum.

Eksempler på decimalklassifikationssystemer er: DK5 (Dansk Klassemærkeinddeling udg.5), DDC (Dewey Decimal Classification) og UDK (Universelle decimalklassifikation)

Decimalklassedelingssystem
Milan Kundera

Milan Kundera (født 1. april 1929 i Brno, død 11. juli 2023) var en tjekkisk forfatter. Han boede siden 1975 i Frankrig og blev fransk statsborger siden 1981.

Kundera var, sammen med andre forfattere som f.eks. Václav Havel, involveret i Foråret i Prag i 1968, den korte reformperiode med optimisme, der blev knust af sovjetiske styrker.

På grund af hans kritik af Sovjetunionen og 1968-invasionen af Tjekkiet blev Milan Kundera blacklistet, og hans værker blev forbudt. Han flygtede derfor i 1975 til Frankrig, hvor han i 1979 skrev bogen Om latter og glemsel, der beskrev forskellige tjekkers modstand mod sovjetregimet.

I 1983 udgav han sin mest populære bog, Tilværelsens ulidelige lethed. Bogen blev i 1988 filmatiseret af Philip Kaufman og udgivet som film under samme titel.

Udvalgte værker 
 1967 – En spøg
 1969 – Livet er et andet sted
 1979 – Om latter og glemsel
 1983 – Tilværelsens ulidelige lethed
 1990 – Udødeligheden
 1994 – Langsomheden
 1998 – Identiteten
 1998 – Afskedsvalsen
 2002 - Uvidenheden, Gyldendal

Litteratur 

 Bugge, David & Ole Morsing (red)(2006): “Kundera i syv sind”. Anis

Eksterne henvisninger 

 http://www.kundera.de/english/
 http://www.milankundera.webpark.pl

Digtere fra Tjekkiet
Romanforfattere fra Frankrig
Romanforfattere fra Tjekkiet
Novelleforfattere fra Tjekkiet
Fransksprogede forfattere
Novelleforfattere fra Frankrig
Personer fra Brno
Aslaug Mikkelsen

Aslaug Mikkelsen (19. august 1876 i Brønderslev – 4. april 1964 i Virum) var en dansk forfatter og oversætter. Hun giftede sig til efternavnet Møller, men beholdt sit fødenavn som pseudonym i sin forfattervirksomhed. Hun var datter af sløjdskoleforstander Aksel Mikkelsen og søster til polarforskeren Ejnar Mikkelsen.

Aslaug Mikkelsen skrev selv bøger, mest om victorianismens England; men hun arbejdede først og fremmest som oversætter. Blandt de mange forfattere, som hun har oversat, kan nævnes:
George Eliot
Jack London
Upton Sinclair
Harriet Beecher Stowe
Rudyard Kipling sammen med Johannes V. Jensen

Bibliografi 
Victoria 1938
Tre Søstre 1953 (om Charlotte, Emily og Anne Brontë)
Florence Nightingale 1956
Kvindernes Vej gennem Victorias England 1959

Eksterne henvisninger 
 

Oversættere fra Danmark
Personer fra Brønderslev
Faglitterære forfattere fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Kvinderetsforkæmpere fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Dansksprogede forfattere fra Danmark
Peder Jensen Lodehat

Peder Jensen Lodehat (?–19. oktober 1416) var en dansk biskop og politiker .

Han omtales første gang 1375 som kannik i Roskilde og var allerede da dronning Margrete 1.s trofaste rådgiver. På hendes anbefaling blev han i 1382 biskop i Växjö; 1386 blev han biskop i Århus og endelig i 1395 biskop i Roskilde. Som dronning Margrete 1.s kansler og personlige rådgiver deltog han i en række vigtige statsforhandlinger, og han var en af hovedmændene bag Kalmarunionen og måske forfatter til unionstraktaten 1397. Omkring 1400 opførte han herregården Gjorslev på Stevns.

I populærkulturen 
I filmen Margrete den Første (2021) bliver han spillet af Søren Malling.

Se også 
 Roskildes bisperække
 Århus' bisperække

Eksterne kilder og henvisninger 
 

Om Peder Jensen Lodehat på Dansk Biografisk Leksikon

Danskere i 1400-tallet
Gejstlige fra middelalderen
Biskopper over Roskilde Stift
Førreformatoriske katolske biskopper fra Danmark
Personer i Dansk Biografisk Leksikon
Biskopper over Århus Stift
Godsejere fra Danmark
Kongens kanslere fra Danmark